དེང་སྐབས་བོད་ཀྱི་གཞོན་ནུ་ལྷན་ཚོགས་ཀྱི་ལངས་ཕྱོགས་སྐོར་བགྲོ་གླེང་ཤུགས་ཆེ་འགྲོ་དང་འགྲོ་བཞིན་པ་རེད་འདུགགཞི་རྩའི་ཆ་ནས་ད་བར་བོད་ཀྱི་གཞོན་ནུ་ལྷན་ཚོགས་ཀྱིས་རང་བཙན་གྱི་ལངས་ཕྱོགས་འཛིན་བཞིན་པར་འགྱུར་བ་མེད་ནའང་།དེ་སྔོན་༧གོང་ས་༧སྐྱབས་མགོན་ཆེན་པོ་མཆོག་གིས་སི་ཏྲས་སྦག་གི་གྲོས་འཆར་གསལ་བསྒྲགས་གནང་རྗེས་ཕྱི་ལོ་༡༩༨༨ཟླ་༩ཚེས་༡༧ཉིན་གཞོན་ནུ་ལྷན་ཚོགས་ཀྱིས་གྲོས་ཆོད་ཅིག་འཇོག་གནང་མཛད་པའི་ནང་།གཞི་རྩའི་ཆ་ནས་གཞོན་ནུ་ལྷན་ཚོགས་ཀྱི་རང་བཙན་གྱི་ལངས་ཕྱོགས་ལ་འགྱུར་བ་མེད་ནའང་བོད་དོན་སྐོར་མཐའ་མའི་ཐག་གཅོད་༧གོང་ས་༧སྐྱབས་མགོན་ཆེན་པོ་མཆོག་གི་དབུ་ཁྲིད་འོག་ཤར་བསྐྱོད་བྱ་རྒྱུ་ནི་གཞི་རྩར་བཟུང་རྒྱུ་དེ་ཡིན་ཞེས་གསལ་ཡོད།